text: To små piger reddet fra drukning
  04 juli 2010 kl. 16.34
  To 8-årige piger fra Fredericia var i går meget tæt på at drukne under en badetur på Vestbirk Camping ved Horsens.
  De to piger svømmede og legede i campinppladsens pool - og kort før kl. 18,30 støder de sandsynligvis hovederne sammen under deres leg.
  Det fortæller vagtchefen hos Sydøstjyllands Politi til TV SYD.
  De to piger ligger livløse  i vandet i op mod femminutter, inden en 14-årig dreng opdager dem og slår alarm. De to piger blev begge indlagt til undersøgelse efter ulykken - og er uden for livsfare.
  